|  |
| --- |
| Številka: 007-95/2021/8 |
| Ljubljana, 15. april 2021 |
| EVA 2021-2330-0027 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembah Uredbe o shemah neposrednih plačil – predlog za obravnavo |
| 1. Predlog sklepov vlade: |
| Na podlagi 10. in 11. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) je Vlada Republike Slovenije na … seji dne… sprejela naslednji sklep:Vlada Republike Slovenije je izdala Uredbo o spremembah Uredbe o shemah neposrednih plačil, ki jo objavi v Uradnem listu Republike Slovenije. mag. Janja Garvas Hočevar  v.d. generalnega sekretarja Priloga:* predlog Uredbe o spremembah Uredbe o shemah neposrednih plačil

Sklep prejmeta:* Ministrstvo za kmetijstvo, gozdarstvo in prehrano
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Maša Žagar, generalna direktorica Direktorata za kmetijstvo p.o.
* mag. Marjeta Bizjak, namestnica generalne direktorice,
* dr. Boštjan Petelinc, vodja Sektorja za trajnostno kmetijstvo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Sprememba uredbe določa, da se bo v skladu z drugim odstavkom 22.člena Uredbe (EU) 1307/2013 in v skladu s t.i. prehodno uredbo (EU) 2220/2020 na podlagi katere lahko DČ revidira svojo odločitev glede odstotka t.i. »overbookinga« za prehodno obdobje, za leti 2021 in 2022 ovojnico za shemo osnovnega plačila povečalo do 1,5 % (»overbooking«) ustrezne letne nacionalne zgornje meje iz Priloge II Uredbe 1307/2013/EU, potem ko se odšteje znesek, ki izhaja iz uporabe prvega odstavka 47. člena Uredbe 1307/2013/ EU. Nadalje sprememba določa, da se prilagoditve nacionalne ovojnice za neposredna plačila za koledarski leti 2021 in 2022, ki bo znašala 131,5 milijona evrov in bo manjša, kot je bila za koledarski leti 2019 in 2020, zagotovi v skladu s spremenjenim 22.členom Uredbe EU 1307/2013, ki daje DČ možnost, da pri tem, pred linearnim nižanje vrednosti PP, najprej porabi neizkoriščena sredstva iz nacionalne rezerve. Sprememba je tudi pri mladih kmetih s katero poenostavljamo postopke za oddajo izjave o odgovornosti in upravljanju kmetije tudi za leto 2021 in 2022. Trenutna uredba je poenostavitev predvidela le za leto 2020. |
| 6. Presoja posledic za:  |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za kmetijstvo, gozdarstvo in prehrano | 2330-20-0003Neposredna plačila za koledarsko leto 2020 | 140029 Neposredna plačila v kmetijstvu 14-20-EU | 134.278.000,00 |  |
| Ministrstvo za kmetijstvo, gozdarstvo in prehrano | 2330-18-0021Neposredna plačila za koledarsko leto 2021 | 140029 Neposredna plačila v kmetijstvu 14-20-EU |  | 131.530.032,00 |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA** |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: V razpravo so bili vključeni: * Kmetijsko gozdarska zbornica Slovenije,
* Sindikat kmetov Slovenije,
* Zadružna zveza Slovenije,
* Zveza podeželske mladine Slovenije,
* Zveza društev rejcev drobnice Slovenije.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Na predlog predpisa ni bilo podanih pripomb.Upoštevani so bili:* **v celoti,**
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Dr. Jože Podgoršek minister |

 **PREDLOG**

 **(EVA)** **2021-2330-0027**

Na podlagi 10. in 11. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) Vlada Republike Slovenije izdaja

**UREDBO**

**o spremembah Uredbe o shemah neposrednih plačil**

1. člen

V Uredbi o shemah neposrednih plačil (Uradni list RS, št. 2/15, 13/15, 30/15, 103/15, 36/16, 84/16, 23/17, 5/18, 10/19, 7/20, 78/20 in 3/21) se v 4. členu v prvem odstavku prva alineja spremeni, tako da se glasi:

»- za shemo osnovnega plačila se nameni za leto 2015 do 54,21 %, za leto 2016 do 53,71 %, za leto 2017 do 54,13 %, za leto 2018 do 54,97%, za leti 2019 in 2020 do 56,02% ter za leti 2021 in 2022 do 54,97%, pri čemer je uporabljena možnost iz drugega odstavka 22. člena Uredbe 1307/2013/EU;«.

2. člen

8.a člen se spremni tako, da se glasi:

**»8.a člen**

**(letna nacionalna zgornja meja za shemo osnovnega plačila za leto 2016 in naslednja leta)**

(1) Delež in višina letne nacionalne zgornje meje za shemo osnovnega plačila se določita v skladu s prvim in drugim odstavkom 22. člena Uredbe 1307/2013/EU ter zagotovita:

1. z linearnim znižanjem ali zvišanjem vrednosti plačilnih pravic v skladu s petim odstavkom 22. člena Uredbe 1307/2013, kadar:

a) se v primerjavi z letom 2015 deleži letnih nacionalnih zgornjih mej za druge sheme neposrednih plačil spremenijo oziroma

b) se uvede nova shema neposrednih plačil oziroma

2. z linearnim znižanjem ali zvišanjem vrednosti plačilnih pravic oziroma nacionalne rezerve v skladu s petim odstavkom 22. člena Uredbe 1307/2013, ko:

a) se nacionalna zgornja meja za neposredna plačila za koledarski leti 2021 in 2022 razlikuje od nacionalne zgornje meje za koledarski leti 2019 in 2020 oziroma

b) se v primerjavi s tema letoma deleži nacionalnih zgornjih mej za druge sheme neposrednih plačil spremenijo oziroma

c) se uvede nova shema neposrednih plačil.

(2) Odstotek povečanja iz drugega odstavka 22. člena Uredbe 1307/2013/EU je 0,3 % za leti 2016 in 2017, 1,5 % za leto 2018, 3% za leto 2019 in 2020 ter 1,5% za leti 2021 in 2022.«.

3. člen

V 24. členu se v šestem odstavku v 1. točki drugi stavek spremeni tako, da se glasi:

»Ne glede na prejšnji stavek izjave ni treba posredovati, če ne gre za prvo vzpostavitev kmetijskega gospodarstva ali če ni sprememb pri članih kmetije, vpisanih v RKG na dan vložitve zbirne vloge za tekoče leto, v primerjavi s stanjem v RKG na dan vložitve zbirne vloge za leto, ko je bila posredovana zadnja izjava;«.

4. člen

V 38.b členu se v drugi, tretji in peti alineji prvega odstavka, v drugem odstavku ter v tretjem odstavku beseda »zahtevek« v vseh sklonih nadomesti z besedo »vloga« v ustreznem sklonu.

**KONČNA DOLOČBA**

5.člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. ………..

Ljubljana, … 2021

EVA 2021-2330-0027

 Vlada Republike Slovenije

 Janez Janša

 predsednik

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo uredbe)**

Pravna podlaga za Uredbo o spremembah in dopolnitvah Uredbe o shemah neposrednih plačil sta 10. in 11. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18).

1. **Rok za izdajo uredbe, določen z zakonom**

/

1. **Splošna obrazložitev predloga uredbe, če je potrebna**

Sprememba uredbe določa, da se bo v skladu z drugim odstavkom 22.člena Uredbe (EU) 1307/2013 in v skladu s t.i. prehodno uredbo (EU) 2220/2020 na podlagi katere lahko DČ revidira svojo odločitev glede odstotka t.i. »overbookinga« za prehodno obdobje, za leti 2021 in 2022 ovojnico za shemo osnovnega plačila povečalo do 1,5 % (»overbooking«) ustrezne letne nacionalne zgornje meje iz Priloge II Uredbe 1307/2013/EU, potem ko se odšteje znesek, ki izhaja iz uporabe prvega odstavka 47. člena Uredbe 1307/2013/ EU.

Nadalje sprememba določa, da se prilagoditve nacionalne ovojnice za neposredna plačila za koledarski leti 2021 in 2022, ki bo znašala 131,5 milijona evrov in bo manjša, kot je bila za koledarski leti 2019 in 2020, zagotovi v skladu s spremenjenim 22.členom Uredbe EU 1307/2013, ki daje DČ možnost, da pri tem, pred linearnim nižanje vrednosti PP, najprej porabi neizkoriščena sredstva iz nacionalne rezerve.

Sprememba je tudi pri mladih kmetih s katero poenostavljamo postopke za oddajo izjave o odgovornosti in upravljanju kmetije tudi za leto 2021 in 2022. Trenutna uredba je poenostavitev predvidela le za leto 2020.

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

**II. VSEBINSKA OBRAZLOŽITEV PREDLAGANIH REŠITEV**

1. člen in 2. člen (spremenjeni drugi dostavek 8.a člena): Uredba o spremembah Uredbe o shemah neposrednih plačil vsebuje spremembo 4. členu uredbe in določa, da bo Slovenija v skladu z drugim odstavkom 22. člena Uredbe (EU) 1307/2013 in v skladu s tako imenovano prehodno uredbo 2220/2020 za leti 2021 in 2022 ovojnico za shemo osnovnega plačila (SOP) povečala do 1,5 %.

Odločitev o povečanju ovojnice omogoči skoraj 100 % izkoriščenost sredstev za neposredna plačila, saj se vsem nosilcem KMG na podlagi neizkoriščenih sredstev poveča vrednost plačilnih pravic oziroma se poveča obseg nacionalne rezerve sheme osnovnega plačila. Pri tem neizkoriščena sredstva v tekočem letu nastajajo zaradi uporabe upravnih kazni ter plačilnih pravic, ki jih kmetje v tekočem letu ne uveljavljajo oziroma jih ne uveljavljajo v dveh zaporednih letih in so izločena v nacionalno rezervo. **Je pa pri povečanju ovojnice za shemo osnovnega plačila pomembno, da se z odobrenimi izplačili neposrednih plačil ne preseže nacionalna ovojnica za sheme neposrednih plačil iz Priloge II Uredbe 1307/2013/EU. V primeru preseganja nacionalne ovojnice bi bilo treba vsem upravičencem KMG za zadevno leto linearno znižati odobreni zneski neposrednih plačil. V nasprotnem primeru je država deležna finančnih popravkov.** Gre za zelo zahteven korak v obračunu, saj se preseganje lahko preverja tik pred izplačili in takrat država tudi vidi, koliko ima v polnosti neizkoriščenih sredstev.

Ovojnica za shemo osnovnega plačila je bila v skladu z drugim odstavkom 22. člena Uredbe 1307/2013/EU v obdobju 2015–2017 povečana za 0,3 %, leta 2018 za 1,5 %, od leta 2019 dalje pa je povečana za 3 % ustrezne letne nacionalne zgornje meje iz priloge II Uredbe 1307/2013/EU, potem ko se odšteje znesek, ki izhaja iz uporabe prvega odstavka 47. člena Uredbe 1307/2013/ EU. V letih 2019 in 2020 se je na podlagi izvedenega obračuna za sheme neposrednih plačil ugotovilo, da bi s 3 % povečanjem ovojnice za shemo osnovnega plačila presegli nacionalno ovojnico za sheme neposrednih plačil, hkrati pa se je že z 1,5 % povečanjem ovojnice za shemo osnovnega plačila dosegla 99,7 % izkoriščenost nacionalne ovojnice za sheme neposrednih plačil. Ker se na podlagi podatkov podobna izkoriščenost pričakuje tudi za leti 2021 in 2022, se za omenjeni leti notificira povečanje v višini 1,5 %. Tako se tudi izognemo preseganju nacionalne ovojnice za neposredna plačila, kar bi pomenilo obvezno linearno nižanje vseh neposrednih plačil na podlagi koeficienta, ki se izračuna po korakih v skladu s 6. členom Uredbe 809/2014/EU. Omenjeni koraki izračuna koeficienta v primeru preseganja nacionalne ovojnice za neposredna plačila zahtevajo zelo dobro poznavanje vseh morebitnih znižanj in sankcij pri upravičencih iz naslova neskladnosti, pozne predložitve ali neprijave vseh kmetijskih parcel, ki so znani šele ob zaključku obračuna. Tako se lahko zgodi, da koeficient ni pravilno določen. Tveganje obnov postopkov pri vseh KMG, ki so upravičena do neposrednih plačil, pa je v primeru napačno izračunanega koeficienta nesorazmerno z minimalno možnostjo dodatno izkoriščenih sredstev.

2. člen (spremenjeni prvi odstavek 8.a člena): Nacionalna ovojnica za neposredna plačila za koledarski leti 2021 in 2022 bo znašala 131,5 milijona evrov in bo manjša, kot je bila za koledarski leti 2019 in 2020, ko je znašala 134,3 milijona evrov. Treba se bo prilagoditi na nižjo nacionalno ovojnico. Pri tem se bodo v skladu s spremenjenim 22.členom 1307/2013 najprej porabila neizkoriščena sredstva iz nacionalne rezerve. Če sredstva iz nacionalne rezerve ne bodo zadostovala, pa se bodo morale plačilne pravice vsem upravičencem linearno nekoliko znižati, da se bodo prilagodile na manjšo nacionalno ovojnico.

3. člen: Za koledarsko leto 2020 smo zaradi poenostavitve postopkov določili, da se Izjava o odgovornosti in upravljanju kmetije za leto 2020 pošilja le, ko upravičenec prvič kot nosilec vzpostavi KMG ali če so se v letu 2020 spremenili člani kmetije v RKG od dne, ko je bila oddana zbirna vloga za leto 2019, ki je tudi prvo leto, ko smo pri ukrepu zahtevali izjavo.

S spremembo v tej noveli pa besedilo člena prilagajamo, da velja tudi za leti 2021 in 2022, kar pomeni, da pri spremembi članov v RKG ne sledimo le dnevu oddaje zbirne vloge za leto 2019, ampak sledimo dnevu oddane zbirne vloge v letu, ko je bila oddana zadnja izjava.

4.člen: Besedilo zahtevek za podporo za rejo drobnice se v celotnem členu 38. b zamenja z besedilom vloga za podporo za rejo drobnice, kar je skladno z 72. členom Uredbe 1306/2013/EU.